cyanic-selkie/wikianc huggingface dataset:
হুজাইফা ইবনুল ইয়ামান
নিহাওয়ান্দের যুদ্ধ
১৮ হিজরী মতান্তরে ২২ হিজরীতে নিহাওয়ান্দের ওপর সেনা অভিযান পরিচালনার প্রস্তুতি গ্রহণ করা হয় । নিহাওয়ান্দে ছিল মূলত একটি অগ্নি উপাসনা কেন্দ্র । এই নিহাওয়ান্দের যুদ্ধে পারসিক সৈন্যসংখ্যা ছিল ১ লক্ষ ৫০ হাজার ও মুসলিম সৈন্য ছিলো ৩০ হাজার । খলীফা উমার রা. মুসলিম বাহিনীর অধিনায়ক নিয়োগ করেন হযরত নুমান ইবনে মুকাররিন কে। তারপর তিনি কূফায় অবস্থানরত হযরত হুজাইফাকে একটি চিঠিতে সেখান থেকে একটি বাহিনী নিয়ে নিহাওয়ান্দের দিকে যাত্রা করার জন্য নির্দেশ দেন। এদিকে খলীফা মুসলিম মুজাহিদদের প্রতি জারি করা এক ফরমানে বললেন, চারিদিক থেকে মুসলিম সৈন্যরা যখন এক স্থানে সমবেত হবে তখন প্রত্যেক স্থান থেকে আগত বাহিনীর একজন করে আমীর থাকবে। আর গোটা বাহিনীর সর্বাধিনায়ক হবেন, নু’মান ইবন মুকরিন। নু’মান যদি শাহাদাত বরণ করেন, হুজাইফা হবেন পরবর্তী আমীর। আর তিনি শহীদ হলে আমীর হবেন জারীর ইবন আবদিল্লাহ আল-বাজালী। এভাবে খলীফা একের পর এক সাতজন সেনাপতির নাম ঘোষণা করেন। হযরত নু’মান নিহাওয়ান্দের অদূরে শিবির স্থাপন করে বাহিনীর দায়িত্ব বন্টন করেন। সেখানে হযরত হুজাইফাকে দক্ষিণ ভাগের সেনাপতি নিয়োগ করা হয় ।
প্রচন্ড যুদ্ধের এক পর্যায়ে নুমান ইবনে মুকাররিন শাহাদত বরন করেন,সেনাপতি নির্বাচিত হন হুজাইফা । তিনি পার্শ্ববর্তী লোকদেরকে নু’মানের শাহাদাতের খবর প্রচার করতে নিষেধ করে দিলেন। আর সাথে সাথে নু’মানের স্থলে ভাই নু’য়াঈমকে দাঁড় করিয়ে দিলেন। যাতে নু’মানের শাহাদাতে যুদ্ধের ওপর কোন রকম প্রভাব না পড়ে। হুজাইফা বিজ্ঞতা ও রণ কৌশলীতে মুসলমান বিজয় লাভ করলো ।
ইবন আসাকির বলেন,নিহাওয়ান্দের শাসক বাৎসরিক ৮ লক্ষ দিরহাম কর দানের অঙ্গীকার করে হযরত হুজাইফা এর সাথে সন্ধি করেন। নিহাওয়ান্দের পর তিনি বিনা বাধায় "দায়নাওয়ার" এর বিদ্রোহী বাহিনীকে দমন করতে সক্ষম হন । তারপর হুজাইফা বিনা যুদ্ধে একে একে মাহ্, হামাজান, ও রায় জয় করেন।
নিহাওয়ান্দের প্রধান ধর্মগুরু হতে প্রাপ্ত পারস্য সম্রাটের অতিমূল্যবান মনি-মুক্তা বিক্রি করে ৪ কোটি দিরহামে মুদ্রা অর্জন করেন । এবং এর সমস্ত অর্থ সৈন্যদের মধ্যে বিলিয়ে দেন ।
মাহ অধিবাসীদের চুক্তি
মাহ্- এর অধিবাসীদের সাথে হুজাইফা রা. যে চুক্তি স্বাক্ষর করেন। তা হলঃ
‘‘হুজাইফা ইবনুল ইয়ামান মাহবাসীদের জান, মাল ও বিষয়- সম্পত্তির এ নিরাপত্তা দান করছেন যে, তাদের ধর্মের ব্যাপারে কোন রকম হস্তক্ষেপ করা হবেনা। এবং ধর্ম ত্যাগের জন্য কোনরূপ জোর-জবরদস্তি করা হবে না। তাদের প্রত্যেক প্রাপ্তবয়স্ক ব্যক্তি যতদিন বাৎসরিক জিযিয়া আদায় করবে, পথিকদের পথের সন্ধান দেবে, পথ চলাচলের নিরাপত্তা নিশ্চিত করবে, এখানে অবস্থানরত মুসলিম সৈনিকদের একদিন এক রাত আহার করাবে এবং মুসলমানদের শুভাকাঙ্খী থাকবে, ততদিন তাদের এ নিরাপত্তা বলবৎ থাকবে। আর যদি তারা এ অঙ্গীকার ভঙ্গ করে বা তাদের আচরণে পরিবর্তন দেখা দেয়, তাহলে তাদের কোন দায়-দায়িত্ব মুসলমানদের ওপর থাকবে না।’’ হিজরী ১৯ সনের মুহাররাম মাসে এ চুক্তিপত্রটি লেখা হয় এবং তাতে কা’কা’, নু’য়াইম ইবন মুকাররিন ও মুয়ায়িদ ইবন মুকাররিন সাক্ষী হিসেবে স্বাক্ষর দান করেন ।
উল্লেখিত অভিযানসমূহ শেষ করে হুজাইফা তাঁর পূর্বের ভূমি বন্দোবস্তদানকারী অফিসার পদে ফিরে যান।
আজারবাইজান অভিযান
বালাজুরীর বর্ণনা মতে হিজরী ২২ সনে আজারবাইজান অভিযানে হুজাইফা গোটা বাহিনীর পতাকাবাহী ছিলেন। তিনি নিহাওয়ান্দ থেকে আজারবাইজানের রাজধানী আরদাবীলে পৌঁছেন। এখানকার শাসক মাজেরওয়ান, মায়মন্দ, সুরাত, সাব্জ, মিয়াঞ্চ প্রভৃতি অঞ্চল থেকে বাহিনী সংগ্রহ করে প্রতিরোধের চেষ্টা করে ব্যর্থ হয়। অতঃপর বাৎসরিক ৮ লাখ দিরহাম জিযিয়া দানের শর্তে সন্ধি করে। হুজাইফা সেখান থেকে মুকাম ও রুজাইলার দিকে অগ্রসর হন এবং বিজয় লাভ করেন। ইত্যবসরে মদীনার খলিফা উমার থেকে তাঁর কাছে চিঠি পৌঁছে,তাঁর স্থলে উতবা ইবন ফারকাদকে নিয়োগ করা হয়েছে।
মাদায়েনের গভর্নর
শাহ ওয়ালী উল্লাহ দেহলবী(রহ.) থেকে একটি বর্ণনা পাওয়া যায়,হুজাইফা ইবনুল ইয়ামন রা. মাদায়েনের প্রতিনিধি থাকাকালে এক রূপবতী এক জিম্মি ইহুদী নারীকে বিয়ে করেন । উমার(রা.) তাঁকে উক্ত মহিলা থেকে বিচ্ছিন্ন হওয়ার নির্দেশ দেন।
মাদায়েনে ওয়ালী থাকাকালে একবার জনতার উদ্দেশ্যে প্রদত্ত এক ভাষয়ে তিনি বলেনঃ ‘হে জনমন্ডলী! তোমরা তোমাদের দাসদের ব্যাপারে খোঁজ-খবর রাখ। দেখ, তারা কোথা থেকে কীভাবে উপার্জন করে তোমাদের নির্ধারিত মজুরী পরিশোধ করছে। কারণ, হারাম উপার্জন খেয়ে দেহে যে গোস্ত তৈরী হয় তা কক্ষনো জান্নাতে প্রবেশ করবে না। আর এটাও জেনে রাখ, মদ বিক্রেতা, ক্রেতা ও তাঁর প্রস্তুতকারক, সকলেই তা পানকারীর সমান।
উসমান যুগে
হযরত উসমানের রা. খিলাফতকালের পুরো সময়টা এবং হযরত আলীর রা. খিলাফতের কিছু দিন একটানা এ দীর্ঘ সময় তিনি মাদায়েনের প্রতিনিধি পদে আসীন ছিলেন। হযরত ’উসমানের খিলাফতকালে ৩০ হিজরীতে হযরত সা’ঈদ ইবন ’আসের সাথে কূফা থেকে খুরাসানের উদ্দেশ্যে বের হন। ‘তুমাইস নামক বন্দরে শত্রু বাহিনীর সাথে প্রচন্ড সংঘর্ষ হয়। এরপর তিনি ‘রায়’ নামক স্থানে যান এবং সেখান থেকে সালমান ইবনে রাবিয়া ও হাবীব ইবন মাসলামার সাথে আরমেনিয়ার দিকে অগ্রসর হন। এ অভিযানে তিনি কুফী বাহিনীর সর্বাধিনায়ক ছিলেন।
সন্তান সন্তানাদি
আবু ’উবাইদাহ, বিলাল, সাফওয়ান ও সা’ঈদ নামে তাঁর চার ছেলে ছিল। ‘তাবাকাত’ গ্রন্থকার ইবন সা’দের সময় মাদায়েনে তার বংশধরগণ জীবিত ছিলেন। হযরত হুজাইফার দুই স্ত্রী ছিল বলে প্রসিদ্ধি আছে।
উল্লেখযোগ্য ছাত্রসমূহ
তাবেঈদের একটি বিরাট দল তার থেকে হাদীস বর্ণনা ও জ্ঞান অর্জন করেছেন । তাদের কয়েকজনের নাম এখানে উল্লেখ করা হলোঃ
কায়স ইবন আবী-হাযেম
যায়িদ ইবন ওয়াহাব
রিব’ঈ ইবন খিরাশ
যার ইবন হুবাইশ
আবু জাবইয়ান
হুসাইন ইবন জুনদুব
আবু ইদরীস আল-খাওলানী
আবদুল্লাহ ইবন উকাইম
সুওয়াইদ ইবন ইয়াযীদ নাখ’ঈ
আবদুর রহমান ইবন ইয়াযীদ
আবদুর রহমান ইবন আবী লাইলা
হাম্মাম ইবন আল-হারিস
ইয়াযীদ ইবন শুরাইত আত-তাঈমী
বিলাল ইবন হুজাইফা প্রমুখ।
চরিত্র ও আল্লাহ্‌ ভীতি
রাষ্ট্রীয় গুরুত্বদায়িত্ব পালনের পর তিনি সময় খুব কম পেতেন। তা সত্ত্বেও যখনই সুযোগ হতো হাদীসের দারস দিতে বসে যেতেন। কূফার মসজিদে দারসের হালকা বসতো এবং তিনি সেখানে হাদীস বর্ণনা করতেন। হুজাইফা ছিলেন ক্ষমা ও সহনশীলতার মূর্ত প্রতীক। তিনি পার্থিব ভোগ-বিলাসের প্রতি ছিলেন দারুণ উদাসীন। এ ব্যাপারে তার অবস্থা এমন ছিল যে, মাদায়েনের ওয়ালী থাকাকালেও তার জীবন যাপন অতি সাধারণ ছিলো । তবে তিনি দুনিয়া ও আখিরাত সমানভাবে গ্রহণের পক্ষপাতী ছিলেন।
হুজাইফার একটি হাদিস
একবার হুজাইফা বললেনঃ রাসূল সা. আমাদেরকে দু’টি কথা বলেছিলেন। যার একটি আমি দেখেছি, আর অন্যটির প্রতীক্ষায় আছি। এমন এক সময় ছিল যখন আমি যে আমীরের হাতেই বাই’য়াত করতাম, তার ব্যাপারে আমার মধ্যে কোন রকম দ্বিধা-সংকোচ দেখা দিতনা। আমি বিশ্বাস করতাম, তার ব্যাপারে আমার মধ্যে কোন রকম দ্বিধা-সংকোচ দেখা দিতনা। আমি বিশ্বাস করতাম, সে মুসলিম হলে ইসলামের দ্বারা, আর খ্রীস্টান হলে মুসলিম কর্মচারী দ্বারা আমাদেরকে শাসন করবে। কিন্তু এখন আমি বাই’য়াতের ব্যাপারে দ্বিধাবোধ করি। আমার দৃষ্টিতে বাই’য়াতের জন্য যোগ্য ব্যক্তি মাত্র মুষ্টিমেয় কয়েকজন আছে। আমি কেবল তাদের হাতে বাই’য়াত করতে পারি।
মৃত্যু
মাদায়েনে পৌঁছার পর তিনি হযরত উসমানের রা. শাহাদাতের ঘটনা অবগত হন। খলিফা ’উসমানের রা. শাহাদাতের মাত্র ৪০ দিন পর তিনিও ইনতিকাল করেন। এটা হিজরী ৩৬ সন বা ৬৫৮ খ্রীস্টাব্দের ঘটনা। ওয়াকিদী ও আল-হায়সাম ইবন আদী এ ব্যাপারে ঐকমত্য পোষণ করেছেন।
কুলো
thumb|কুলো দিয়ে দুর্গাপূজার মণ্ডপসজ্জা, কলকাতার বড়িশার একটি পূজামণ্ডপে কুলো বা কুলা বড় সমতল তলাওয়ালা চ্যাপ্টা পাত্র যার একটি দিকের কানা খোলা। আকৃতি অনেকটা ইংরেজি অক্ষর D-এর মত। বক্র দিকটি উঁচু কানাওয়ালা। সোজা দিকটি কানা ছাড়া। এর উপর না-বাছা চাল (অর্থাৎ ধানের খোসা ইত্যাদি মিশ্রিত চাল) নিয়ে পাছড়ানো হয়। তবে কুলো আর নানান কাজেও ব্যবহার হয়। যেমন মাটি থেকে আবর্জনা সংগ্রহ করা বা শস্যাদি ঝাড়বার কাজে ব্যবহার করা যায়। কুলো ভেঙ্গে গেলে তাকে খাদ্য শস্য বাছবার কাজের বদলে এইসব কাজে ব্যবহার করা হয়, তাই থেকে “ছাই ফেলতে ভাঙা কুলা” বাগধারাটি এসেছে।
চাল পাছড়ানো
কুলোর উপর না-বাছা চাল (অর্থাৎ ধানের খোসা ইত্যাদি মিশ্রিত চাল) নিয়ে কুলোর কিনারার বক্র অংশটি ধরে উপর নিচে ঝাঁকানো হয়। ফলে কানাবিহীন অংশটি, যা ধরে থাকা অংশ থেকে সবচেয়ে দূরে থাকে, সেই অংশের গতি সবচেয়ে বেশি হয়। চাল ও খোসার মিশ্রণ একবার হাওয়ায় লুফলে ভারী চাল তারাতাড়ি নিচে পড়ে, কিন্তু হাল্কা ধানের খোসা বাতাসের রোধের ফলে ধীরে পরে ও চালের উপরে আলাদা স্তর তৈরি করে যা সহজেই আলাদা করে কানাবিহীন অংশ দিয়ে ফেলে দেওয়া যায়।
নানাবিধ ব্যবহার
কুলা ধান ভান্তে ব্যবহৃত হলেও এর নানাবিধ ব্যবহার রয়েছে। যেমনঃ
গায়ে হলুদ এঃ সাধারনত বিবাহ অনুষ্ঠানের আগে বাঙ্গালী রীতিতে বর ও কনের বাড়ীতে গায়ে হলুদ অনুষ্ঠান হয় এবং সেখানে কুলার উপস্থিতি লক্ষনীয়। কুলা দিয়ে ধান ঝাড়ার কাজেও ব্যবহার করা হয়।
এ কে এম হাফিজউদ্দিন
এ কে এম হাফিজউদ্দিন (মৃত্যু: ১০ সেপ্টেম্বর ১৯৭৯) বাংলাদেশী রাজনীতিবিদ, কূটনৈতিক, সরকারি কর্মকর্তা, পুলিশের মহাপরিদর্শক ও মন্ত্রী ছিলেন।
জীবনী
এ কে এম হাফিজউদ্দিন পূর্ব পাকিস্তান ইন্ডাস্ট্রিয়াল ডেভেলপমেন্ট করপোরেশনের ১ম চেয়ারম্যান। ছিলেন রাষ্ট্রদূত। পূর্ব পাকিস্তান পুলিশের তিনি সাবেক মহাপরিদর্শক।
তিনি ২৩ জানুয়ারি ১৯৭৬ থেকে ১০ জুলাই ১৯৭৭ সাল পর্যন্ত আবু সাদাত মোহাম্মদ সায়েমের মন্ত্রিসভায় শিল্প মন্ত্রণালয়ের উপদেষ্টা হিসেবে দায়িত্ব পালন করেন।
তিনি ১৯৭৮ থেকে ১৯৭৯ সাল পর্যন্ত ঢাকা ইউনিভার্সিটি অ্যালামনাই অ্যাসোসিয়েশনের সভাপতি ছিলেন। তিনি ২৫ ফেব্রুয়ারি ১৯৭৮ থেকে ২০ সেপ্টেম্বর ১৯৭৯ সাল পর্যন্ত ইনভেস্টমেন্ট কর্পোরেশন অব বাংলাদেশের চেয়ারম্যান ছিলেন।
বাঁশদা রাজ্য
বাঁসদা রাজ্যটি ব্রিটিশ রাজ আমলে ভারতের অন্যতম দেশীয় রাজ্য ছিল। এটি বোম্বাই প্রেসিডেন্সির সুরাত এজেন্সির অধীনে ছিল।
ইতিহাস
বাম|থাম্ব|350x350পিক্সেল| সুরত এজেন্সির মধ্যে বাঁসদা রাজ্য ( সবুজ ) রাজ্যটি বীরসিংজি ১৭৮১ সালে প্রতিষ্ঠা করেছিলেন এবং বাঁসদাতে এর রাজধানী ছিল। এর শাসকরা ছিলেন সোলানকি বা ভানসাদিয়া রাজবংশের। বানসদার সর্বশেষ শাসক ১৯৪৮ সালের ১০ জুন ইন্ডিয়ান ইউনিয়নে যোগদানের স্বাক্ষর করেন।
বাঁসদার শাসকরা আনুমানিক ১৮২৯ সাল থেকে "মহারাজা সাহেব" উপাধি পেয়েছিলেন।
পুয়তি নিশার সপোন
এতে অভিনয় করেন ইভা আচাও, জ্ঞানদা কাকতি, তচদ্দুক ইউসুফ,  দুর্গা গোস্বামী, ফণী শর্মা, নিত্য মহন্ত, প্রবীন ফুকন, কুলেন গোস্বামী, নবীন গোস্বামী ইত্যাদি। মুখে হরে কৃষ্ণ, হরে রাম বলা একজন কুখ্যাত মারোয়ারী চোরাং ব্যাপারীর ভূমিকায় অভিনয় করা বিরাজ দাসের অভিনয় প্রশংসনীয় হয়েছিল।
সঙ্গীত
ভূপেন হাজারিকা ছবিটির সঙ্গীত পরিচালনা এবং গান রচনা করেন। কণ্ঠ দিয়েছিলেন ভূপেন হাজারিকা, ইলা চক্রবর্তী এবং বিরজা দাস।
রাম লক্ষণ প্রসাদ গুপ্ত
রাম লক্ষণ প্রসাদ গুপ্ত (১৯২৬-১৯৮৫) বিহারের ভারতীয় জনতা পার্টির নেতা ছিলেন। তিনি ১৯৭০-৭৬ এবং ১৯৭৮-৮৪ সময়কালে রাজ্যসভার সদস্য ছিলেন। তিনি বিহার আইন পরিষদের সদস্যও ছিলেন এবং ভারতীয় জন সংঘের বিহার রাজ্য ইউনিটের সভাপতির দায়িত্ব পালন করেছিলেন।
মারিয়া ওয়াস্তি
মারিয়া ওয়াস্তি (জন্ম: ১৪ আগস্ট, ১৯৬৫) হলেন একজন পাকিস্তানি চলচ্চিত্র, টেলিভিশন অভিনেত্রী এবং উপস্থাপিকা। বর্তমানে তিনি পাকিস্তানি টেলিভিশন চ্যানেল বিওএলের বিনোদনমূলক ক্রীড়া অনুষ্ঠানক্রোড়ন ম্যায় খেল সঞ্চালনা করছেন।
জীবনী
মারিয়া ওয়াস্তি ১৯৬৫ সালের ১৪ আগস্ট তানজানিয়ার দারুসসালামে জন্মগ্রহণ করেছিলেন। পরিবারের সাথে পাকিস্তানে ফেরার আগে তিনি তার শৈশবের বছরগুলো সেখানেই কাটিয়েছিলেন। তিনি রিজওয়ান ওয়াস্তি এবং তাহিরা ওয়স্তির ভাগ্নি। তার বাবা-মা চেয়েছিলেন তিনি একজন ডাক্তার হয়ে উঠবেন, তবে কর্মজীবনের জন্য তিনি বিনোদন পেশাকেই বেশি পছন্দ করেছিলেন। সে সময়ে পাকিস্তানের একমাত্র টেলিভিশন নেটওয়ার্ক ছিল সরকারি মালিকানাধীন পাকিস্তান টেলিভিশন কর্পোরেশন বা পিটিভি। ১৯৯০ এর দশকের পরে পাকিস্তানের প্রথম বেসরকারি মালিকানাধীন চ্যানেল নেটওয়ার্ক টেলিভিশন মার্কেটিং (এনটিএম) তরুণ প্রজন্মকে বিশেষভাবে লক্ষ্য করে অনুষ্ঠানাদি প্রদর্শন শুরু করেছিল। ওয়াস্তি তখন অভিনয়ের প্রতি আগ্রহী হয়ে ওঠেছিলেন।
ব্সোদ-নাম্স-ছোস-'ফেল
ব্সোদ-নাম্স-ছোস-'ফেল (১৫৯৫-১৬৫৮) সপ্তদশ শতাব্দীর তিব্বতে একজন প্রভাবশালী ব্যক্তি ছিলেন যিনি সমগ্র তিব্বতে দ্গে-লুগ্স ধর্মসম্প্রদায় ও দলাই লামার শাসন প্রতিষ্ঠার ক্ষেত্রে মুখ্য ভূমিকা পালন করেন।
সংক্ষিপ্ত জীবনী
তিনি চতুর্থ দলাই লামা য়োন-তান-র্গ্যা-ম্ত্শোর প্রধান সহায়ক ছিলেন এবং তার মৃত্যুর পর তিনি পঞ্চম দলাই লামা হিসেবে ঙ্গাগ-দ্বাং-ব্লো-ব্জাং-র্গ্যা-ম্ত্শোকে চিহ্নিত করেন। পঞ্চম দলাই লামার আমলে খোসুত মঙ্গোল নেতা গুশ্রী খান ব্স্তান-স্ক্যোং-দ্বাং-পোর বিরুদ্ধে যুদ্ধযাত্রা করলে পঞ্চম দলাই লামার অনুমতির অপেক্ষা না করে গুশ্রী খানকে সক্রিয় সহযোগিতা করেন। তিনি দ্বুস অঞ্চলে গ্ত্সাং-পা রাজবংশের প্রভাধীন এলাকাগুলিকে বলপূর্বক নিজের অধিকারে আনেন এবং তিনি গুশ্রী খানের সমর্থনে বহু সংখ্যক সৈন্য নিয়ে গ্ত্সাং-পা রাজবংশের রাজধানী শিগাত্সে অবরোধে সামিল হন। । ১৬৪২ খ্রিষ্টাব্দে গ্ত্সাং-পা রাজবংশের পতন হলে তিনি পঞ্চম দলাই লামার রাজপ্রতিনিধি নিযুক্ত হন এবং ১৬৫৮ খ্রিষ্টাব্দ পর্যন্ত আমৃত্যু সেই দায়িত্ব পালন করেন।
হাফিজ জিএ সিদ্দিকী
'''অধ্যাপক ড. হাফিজ জিএ সিদ্দিকী''' (জন্ম : ১৯৩১ - মৃত্যু: ২২ মে ২০১৮) একজন বাংলাদেশী শিক্ষাবিদ ছিলেন। তিনি নর্থ সাউথ বিশ্ববিদ্যালয়ের উপাচার্য এবং ঢাকা বিশ্ববিদ্যালয়ের ব্যবসায় প্রশাসন ইনস্টিটিউটের পরিচালক হিসাবে দায়িত্ব পালন করেন। বাংলাদেশ অর্থনীতি সমিতির আজীবন সদস্য এবং বাংলাদেশ অর্থনীতি সমিতি কর্তৃক প্রতিষ্ঠিত ঢাকা স্কুল অব ইকনোমিকস্ এর প্রতিষ্ঠাতা গভর্নিং কাউন্সিলের সদস্য ছিলেন।
প্রাথমিক ও শিক্ষা জীবন
চতুর্থ শ্রেণি শেষ করার পরে সিদ্দিকী কুরআন পুরোপুরি মুখস্থ করার সিদ্ধান্ত নেন। চার বছর পরে, মুখস্থ করার পরে, তিনি হাফিজ উপাধি অর্জন করেন এবং নিয়মিত স্কুলে ফিরে যান।
সিদ্দিকী ঢাকা বিশ্ববিদ্যালয় থেকে অর্থনীতিতে স্নাতক এবং স্নাতকোত্তর ডিগ্রি অর্জন করেন। তিনি পিটসবার্গ গ্র্যাজুয়েট স্কুল অফ পাবলিক অ্যান্ড ইন্টারন্যাশনাল অ্যাফেয়ার্স থেকে এমপিআইএ (মাস্টার অব পাবলিক অ্যান্ড ইন্টারন্যাশনাল অ্যাফেয়ার্স) ডিগ্রি অর্জন করেছেন এবং ইন্ডিয়ানা বিশ্ববিদ্যালয় ব্লুমিংটনের কেলি স্কুল অফ বিজনেস থেকে এমবিএ ডিগ্রি অর্জন করেছেন। তিনি  ম্যানচেস্টার বিশ্ববিদ্যালয়ের ম্যানচেস্টার বিজনেস স্কুল থেকে তার পিএইচ.ডি ডিগ্রি অর্জন করেন।
শিক্ষকতা জীবন
সিদ্দিকী প্রথম কর্মজীবনে ঢাকা বিশ্ববিদ্যালয়ের ব্যবসায় প্রশাসন ইনস্টিটিউটের শিক্ষকতা করেন, যেখানে তিনি ২০ বছর চাকরি করেছেন। পরে তিনি এ ইনস্টিটিউটের পরিচালক হন। তিনি মার্কিন যুক্তরাষ্ট্রে চলে যান এবং আট বছরের জন্য ওহাইও স্টেট বিশ্ববিদ্যালয় এবং মিনেসোটা স্টেট বিশ্ববিদ্যালয়ে আন্তর্জাতিক ব্যবসা ও পরিচালনার অধ্যাপক হিসাবে নিযুক্ত হন।
সিদ্দিকী ১৯৯৩ সালে উত্তর দক্ষিণ বিশ্ববিদ্যালয়ে যোগদান করেছিলেন। তিনি ১৯৯৮ সালে প্রো-উপাচার্য হিসেবে এবং ২০০৩ সালে উপাচার্য  এ বিশ্ববিদ্যালয়ে দায়িত্ব গ্রহণ করেন।  ২০১০ সালে একটি প্রাথমিক অবসর গ্রহণের পর সিদ্দিকী যোগদান ব্র্যাক বিশ্ববিদ্যালয়ের হিসেবে প্রফেসর ইমেরিটাস ।
২০০৮ সালে সিদ্দিকী ব্র্যাক ব্যাংকের আমানত পরিচালক হিসাবে কাজ করেন। ২০০৮ সালের নভেম্বর সিদ্দিকী বাংলাদেশ ব্যাংকের পরিচালক পদে নিযুক্ত হন। তিনি বিশ্বব্যাংক, এশীয় উন্নয়ন ব্যাংক এবং এশিয়া ও প্রশান্ত মহাসাগরের জন্য জাতিসংঘের অর্থনৈতিক ও সামাজিক কমিশনের পরামর্শক হিসাবে কাজ করেন।
মৃত্যু
ড. সিদ্দিকী ২২ মে ২০১৮ সালে বাংলাদেশের রাজধানী ঢাকার ইউনাইটেড হাসপাতালে  মৃত্যুবরণ। ২৩ মে ঢাকার গুলশান লেকপাড় কবরস্থানে তার জানাজা ও দাফনপর্ব অনুষ্ঠিত হয়।
প্রেমতোষ নাথ
প্রেমতোষ নাথ (প্রেমতোষ দেবনাথ, জন্ম: ৭ মার্চ ১৯৬৬) একজন ভারতীয় রাজনীতিবিদ। এবং সর্বভারতীয় তৃণমূল কংগ্রেস সদস্য। ভারতের, সাবরুম, ত্রিপুরা থেকে।
বিচারক (১৯৫৯ এর চলচ্চিত্র)
বিচারক হল একটি জনপ্রিয় বাংলা চলচ্চিত্র যা পরিচালনা করেন প্রভাত মুখোপাধ্যায়। এই চলচ্চিত্রটি তারাশঙ্কর বন্দ্যোপাধ্যায় এর উপন্যাস অবলম্বনে নির্মিত্ত হয়েছিল। এই চলচ্চিত্রটি ১৮ জানুয়ারি ১৯৫৯ সালে প্রভাত প্রোডাকসান ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন তিমিরবরণ ভট্টাচার্য। এই চলচ্চিত্রটির মুখ্য চরিত্রে অভিনয় করেন উত্তম কুমার, অরুন্ধতী দেবী, দীপ্তি রায়,ছবি বিশ্বাস  এবং ১৯৬০ সালে বাংলা ভাষার সর্বশ্রেষ্ট ফিচার ফিল্মের জন্য জাতীয় চলচ্চিত্র পুরস্কার পেয়েছিল।
কাহিনী
চলচ্চিত্রের প্লটটি ফ্ল্যাশব্যাকের সাথে ঘোরে যা কোনও বিচারকের অতীত এবং গোপন রহস্য উদ্‌ঘাটন করে। জ্ঞানেন্দ্র, একজন বিচারক তাঁর স্ত্রী সারমার সাথে থাকেন। বিচারক হওয়ায় প্রতিবার অনুরূপ মামলার বিচারের সময় তিনি তার অতীত স্মরণ করেন, তাঁর সন্দেহজনক কর্মের সত্যতা জ্ঞানেন্দ্র সর্বদা স্মরণ করিয়েছিলেন যখন তিনি জনপ্রিয় আইনজীবী ছিলেন, সুমতির সাথে বিয়ে করেছিলেন, সন্দেহজনক এবং অভদ্র মহিলা ছিলেন কিন্তু তার অধ্যাপকের মেয়ে সরমার প্রতি তাঁর দুর্বল অনুভূতি ছিল। একদিন জ্ঞানেন্দ্রের বাড়ি পুড়ে যায় এবং তার প্রথম স্ত্রী সুমতি মারা যায়। জ্ঞানেন্দ্র তাকে বাঁচানোর জন্য কোন রকম চেষ্টা করেন নি, তিনি সম্ভবত সুমতিকে আর সহ্য করতে পারছিলেন না। এরপরে সে সরমাকে বিয়ে করে বিচারক হয় তবে সে তার অপরাধ বুঝতে পেরেছিল এবং অতীতের অতীতরা তাকে খুব হতাশ করেছিল।
মৌন ওঁঠ মুখর হৃদয়
মৌন ওঁঠ মুখর হৃদয় হচ্ছে য়েছে দরজে ঠংচি দ্বারা রচিত অরুণাচলের পাহাড়ি জনজীবনকে প্রতিফলিত করা একটি অসমীয়া উপন্যাস। এই উপন্যাসের জন্যই তিনি ২০০৫ সালে সাহিত্য অকাডেমি পুরস্কার লাভ করেন। সাথে ভাষা-ভারতী সাহিত্য পুরস্কারও লাভ করেন। উপন্যাসটির প্রথম সংস্করণ প্রকাশ পায় অসম সাহিত্য সভা অধিবেশন, ২০০১ সালে। দশম সংস্করণ প্রকাশ পায় সেপ্টেম্বর, ২০১৮ সালে। গ্রন্থাকারে প্রকাশ হয়ে ওঠার আগেই উপন্যাসটি খণ্ড খণ্ডভাবে ১৯৯১ সালে প্রান্তিকে প্রকাশ পেয়েছিল।
পানহালা
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৭৫৪ মিটার (২৪৭৩ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে পানহালা শহরের জনসংখ্যা হল ৩৪৫০ জন। এর মধ্যে পুরুষ ৫৭% এবং নারী ৪৩%।
এখানে সাক্ষরতার হার ৮৩%। পুরুষদের মধ্যে সাক্ষরতার হার ৮৮% এবং নারীদের মধ্যে এই হার ৭৬%। সারা ভারতের সাক্ষরতার হার ৫৯.৫%, তার চাইতে পানহালা এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
বাইপাস (সড়ক)
বাইপাস হ'ল একটি রাস্তা বা মহাসড়ক, যা কোনও অন্তর্নির্মিত অঞ্চল, শহর বা গ্রাম এড়িয়ে বা "বাইপাস" করে, স্থানীয় ট্র্যাফিকের হস্তক্ষেপ ছাড়াই যানবাহন চলাচল করতে দেয়, বিল্ট-আপ অঞ্চলে যানজট হ্রাস করতে এবং রাস্তার সুরক্ষা উন্নত করতে পারে। ট্রাকগুলির জন্য বিশেষভাবে মনোনীত একটি বাইপাসকে ট্রাক রুট বলা যেতে পারে। যদি জমি ব্যবহারের শক্ত ব্যবস্থা না থাকে, তবে প্রায়শই শহরে বাইপাস বরাবর ভবনগুলি নির্মিত হয় এবং এটিকে একটি সাধারণ শহরের রাস্তায় রূপান্তরিত করা হয়। বাইপাসটি অবশেষে স্থানীয় রাস্তাগুলির মতো জঞ্জাল হয়ে উঠতে পারে, যা এড়াতে চাইছিল সড়কটি। পেট্রোল স্টেশন, শপিং সেন্টার এবং অন্যান্য কিছু ব্যবসা প্রায়শই অ্যাক্সেসের সুবিধার জন্য সেখানে নির্মিত হয় এবং শব্দ ও দূষণজনিত কারণে প্রায়শই বসত বাড়িগুলির নির্মাণ এড়ানো হয়।
বাইপাস রুটগুলি প্রায়শই বিতর্কিত হয়, কারণ আগে কোনও রাস্তা না থাকা স্থানে ভারী যানবাহন বহনকারী একটি রাস্তা তৈরি করা হয়। এটি দ্বন্দ্বের সৃষ্টি করে যারা একটি বিল্ড আপ অঞ্চলে যানজট কমাতে বাইপাসকে সমর্থন করে এবং যারা (প্রায়শই গ্রামীণ) অনুন্নত জমির উন্নয়নের বিরোধিতা করে তাদের মধ্যে। তবে, শহর-কেন্দ্রের ব্যবসায় সম্ভাব্য হ্রাসের কারণে বাইপাস করা শহরটিতে থাকা কিছু লোক এই প্রকল্পটির বিরোধিতাও করতে পারে।
বিশেষ বিবাহ আইন, ১৯৫৪
বিশেষ বিবাহ আইন, ১৯৫৪ হল ভারতীয় সংসদের একটি আইন। ভারতের জনগণের জন্য এবং বিদেশে বসবাসকারী সব ভারতীয় নাগরিকের জন্য, বিবাহের বিশেষ রূপ প্রদান করতে এই আইন প্রণয়ন করা হয়েছে। উভয় পক্ষের ধর্ম বা বিশ্বাস যাই হোক না কেন, এই আইনের দ্বারা বিবাহ করলে, সেগুলি কোন বাধা হয় না। ঊনবিংশ শতকের শেষের দিকে একটি আইন প্রস্তাবিত হয়েছিল। তারই একটি অংশ থেকে এই আইনটি উদ্ভূত হয়েছে। বিশেষ বিবাহ আইনের অধীনে, বৈধ বিবাহ, ব্যক্তিগত আইন দ্বারা শাসিত হয় না।
১৮৭২ সালে, ১৮৭২ এর আইন নং ৩, প্রণয়ন করা হয়েছিল। কিন্তু পরে দেখা যায়, কিছু কিছু নির্দিষ্ট সংস্কার করতে গেলে, এই আইনটি যথেষ্ট হচ্ছে না, এবং তখন সংসদ একটি নতুন আইন প্রণয়ন করে। হেনরি সুমার মাইন, প্রথম, ১৮৭২ সালে, আইন নং৩ চালু করেন। এই আইন, নতুন নাগরিক বিবাহ আইন অনুসারে, যে কোনও মানুষকে বিবাহ করার অনুমতি দেয়। চূড়ান্ত পর্বে, যারা একত্রে তাদের ধর্মবিশ্বাসকে অস্বীকার করে বিবাহ করতে ইচ্ছুক, আইন তাদের বিবাহের বৈধতা দেয় ("আমি হিন্দু, খ্রিস্টান, ইহুদি, জৈন, শিখ, পারসি ইত্যাদি ধর্ম বিশ্বাস করি না")। এটি আন্তঃ বর্ণ এবং আন্তঃ ধর্ম দুই ধরনের বিবাহের ক্ষেত্রেই প্রযোজ্য হয়। সামগ্রিকভাবে, স্থানীয় সরকার ও প্রশাসকেরা সর্বসম্মতভাবে মাইন এর বিলের বিরোধিতা করেছিলেন এবং বিশ্বাস করতেন যে এই আইনটি কামনার উপর ভিত্তি করে বিবাহে উৎসাহিত করবে, যা অনিবার্যভাবে অনৈতিকতার দিকে যাবে।
বিশেষ বিবাহ আইন, ১৯৫৪, পুরানো ১৮৭২ এর আইন নং ৩ আইনটি প্রতিস্থাপিত করে, তৈরী হয়েছে। নতুন আইনটির ৩টি প্রধান উদ্দেশ্য আছে:
বিয়ের জন্য শর্তাবলী
আদালতে বিবাহ হল দুই আত্মার মিলন, যেখানে বিশেষ বিবাহ আইন -১৯৫৪ অনুযায়ী বিবাহের অফিসার ও তিনজন সাক্ষীর উপস্থিতিতে শপথ গ্রহণ অনুষ্ঠান হয়। তারপরে আদালত, ভারত সরকার কর্তৃক নিযুক্ত বিবাহ নিবন্ধক দ্বারা, সরাসরি জারি করা বিবাহের সার্টিফিকেট দেন।
নাথান আকে
নাথান বেনিয়ামিন আকে (Nathan Aké; জন্ম: ১৮ ফেব্রুয়ারি ১৯৯৫; নাথান আকে নামে সুপরিচিত) হলেন একজন ওলন্দাজ পেশাদার ফুটবল খেলোয়াড়। তিনি বর্তমানে ইংরেজ ক্লাব ম্যানচেস্টার সিটি এবং নেদারল্যান্ডস জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।
২০০৯ সালে, আকে নেদারল্যান্ডস অনূর্ধ্ব-১৫ দলের হয়ে নেদারল্যান্ডসের বয়সভিত্তিক পর্যায়ে অভিষেক করেছিলেন। প্রায় আট বছর যাবত নেদারল্যান্ডসের বয়সভিত্তিক দলের হয়ে খেলার পর, তিনি ২০১৭ সালে নেদারল্যান্ডসের হয়ে আন্তর্জাতিক পর্যায়ে অভিষেক করেছেন; নেদারল্যান্ডসের জার্সি গায়ে তিনি এপর্যন্ত ৩৬ ম্যাচে ৫টি গোল করেছেন।
প্রারম্ভিক জীবন
নাথান বেনিয়ামিন আকে ১৯৯৫ সালের ১৮ই ফেব্রুয়ারি তারিখে নেদারল্যান্ডসের হেগে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
আকে নেদারল্যান্ডস অনূর্ধ্ব-১৫, নেদারল্যান্ডস অনূর্ধ্ব-১৬, নেদারল্যান্ডস অনূর্ধ্ব-১৭, নেদারল্যান্ডস অনূর্ধ্ব-১৯ এবং নেদারল্যান্ডস অনূর্ধ্ব-২১ দলের হয়ে খেলার মাধ্যমে নেদারল্যান্ডসের প্রতিনিধিত্ব করেছেন। নেদারল্যান্ডসের বয়সভিত্তিক দলের হয়ে তিনি প্রায় ৮ বছরে ৬৮ ম্যাচে অংশগ্রহণ করে ১১টি গোল এবং দুইটি শিরোপা জয়লাভ করেছেন।
আকে কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১১ই নভেম্বর তারিখে ঘোষিত নেদারল্যান্ডসের ২৬ সদস্যের চূড়ান্ত দলে স্থান পেয়েছেন।
ক্যারোলিনা কোজকা
ক্যারোলিনা কোজকা (২ আগস্ট ১৮৯৮ - ১৮ নভেম্বর ১৯১৪) একজন পনের বছর বয়সী পোলিশ নারী। তিনি যৌন আক্রমণ ও হত্যার শিকার হন। এর আগে তিনি স্থানীয়ভাবে তার দৃঢ় ধর্মবিশ্বাস এবং তার প্রতিবেশী এবং সন্তানদের "ক্যাটেচাইজ" করার আগ্রহের জন্য পরিচিত ছিলেন। কোজকাকে প্রায়শই তার মৃত্যুর পদ্ধতির কারণে "পোলিশ মারিয়া গোরেত্তি" হিসাবে উল্লেখ করা হয়।
জীবন
কারোলিনা কোজকা ১৮৯৮ সালের ২ আগস্ট অস্ট্রিয়া-হাঙ্গেরির দখলে থাকা লেসার পোল্যান্ডের জাবাওয়া গ্রামের কাছে একটি জনপদে জন্মগ্রহণ করেন। তিনি কৃষক জান কোজকা এবং মারিয়া বোরজেকার সংসারে জন্ম নেওয়া এগারো সন্তানের মধ্যে চতুর্থ ছিলেন। ৭ আগস্ট সেন্ট জন দ্য ব্যাপটিস্টের স্থানীয় প্যারিশ গির্জায় তাকে বাপ্তিস্ম দেওয়া হয়।
বাম|থাম্ব| ক্যারোলিনার একমাত্র ছবি
অপহরণ ও হত্যা
১৯১৪ সালের ১৮ নভেম্বর সকাল ৯.০০ টার দিকে একজন সশস্ত্র রুশ সৈনিক অস্ট্রিয়ান বাহিনী সম্পর্কে প্রশ্ন জিজ্ঞাসা করে বাড়িতে আসে। তারপর সে কোজকা এবং তার মেয়েকে তার সাথে কমান্ডিং অফিসারের নিকট যাওয়ার নির্দেশ দেয়। যখন তারা বনের কিনারায় পৌঁছায় তখন সৈনিকটি বাবাকে বাড়ি ফিরে যাওয়ার আদেশ দেয়। তিনি অনিচ্ছাসত্ত্বেও তার মেয়েকে রাশিয়ানদের সাথে রেখে তা বাড়ি ফিরে আসেন। ফ্রান্সিসজেক জালেসনি এবং ফ্রান্সিসজেক ব্রোদা নামের দুই জন পোলিশ ব্যক্তি আশেপাশে ছিলেন এবং ঝোপের আড়াল থেকে কোজকা কন্যার উপর সৈনিকের আক্রমণ প্রত্যক্ষ করেছিলেন। তাদের বিবরণ অনুসারে সৈনিকটি তার উপর জোর করার চেষ্টা করেছিল কিন্তু সে লড়াই করে এবং তার ধর্ষণের চেষ্টা ব্যর্থ করে। ক্ষিপ্ত হয়ে সৈনিকটি তার বেয়নেট দিয়ে তাকে একাধিকবার আঘাত করে। তিনি পালাতে সক্ষম হন এবং নিকটবর্তী জলাভূমির দিকে প্রায় ৮০০ মিটার দৌড়ান যা তাকে আরও আক্রমণ থেকে রক্ষা করে। সৈনিকটি তাকে পড়ে যেতে দেখে তাকে মৃত বলে বিশ্বাস করে তাড়া ছেড়ে দেয়। যাইহোক, তাকে বাঁচাতে অনেক দেরি হয়ে যেত কারণ তার ক্যারোটিড ধমনী কেটে ফেলা হয়েছিল এবং এর ফলে তিনি জলাভূমিতে রক্তাক্ত হয়ে মারা যান, ৯.৪০ এর কিছু সময় আগে। এই ঘটনায় ১৯১৪ সালের ৪ ডিসেম্বর পর্যন্ত তার লাশ পাওয়া যায়নি। পরে ৬ ডিসেম্বর প্রায় ৩০০০ লোক তার অন্ত্যেষ্টিক্রিয়ায় অংশ নিয়ে তাকে সমাধিস্থ করা হয়। ডান|থাম্ব| হলি ট্রিনিটি চার্চ, জাবাওয়া, কারোলিনা কোজকার বিশ্রামের জায়গা তার ময়নাতদন্তে উপস্থিত একজন নার্স রোজালিয়া বাজারের মতে, ক্যারোলিনা কুমারী অবস্থায় মারা গেছেন বলে জানা গেছে। ১৯৮৭ সালের ১৮ মার্চ তারনও য়ের বিশপের নির্দেশে জাবাওয়া প্যারিশ গির্জার প্রধান বেদীর নিচে তার দেহাবশেষ স্থানান্তরিত করা হয়। যে স্থানে তিনি মারা যান তা একটি ক্রুশ দিয়ে চিহ্নিত করা হয়েছে। ১৯১৬ সালের ১৮ জুন জাবাওয়া গির্জা তার সম্মানে একটি স্মৃতিস্তম্ভ স্থাপন করে।
ডোল্পা জেলা
ডোল্পা জেলা (डोल्पा जिल्ला, হচ্ছে নেপালের মধ্য-পশ্চিমাঞ্চল বিকাস ক্ষেত্রের কর্ণালী অঞ্চলের একটি জেলা। দুনাই হচ্ছে এই জেলার সদরদপ্তর। এই জেলার আয়তন । ২০১১ সালের আদমশুমারি অনুযায়ী এ জেলার লোকসংখ্যা ৩৬,৭০০ জন।
বাজুরা বিমানবন্দর
বাজুরা বিমানবন্দর নেপালের সুদুরপাশিম প্রদেশের অন্তর্গত বাজুরা জেলার বুধিনান্দে অবস্থিত একটি অভ্যন্তরীণ বিমানবন্দর ।
সু্যোগ - সুবিধা
বিমানবন্দরটি সমুদ্রতল থেকে উচ্চতায় অবস্থিত। এই বিমানবন্দরের রানওয়ের দৈর্ঘ্য ।
হাকাম
হাকাম (আরবি: حكم ), ইসলামে ঈশ্বরের নামগুলির মধ্যে একটি, যার অর্থ "বিচারক", "বিচার প্রদানকারী", বা "সালিশকারী"। এটি ব্যক্তি নাম হিসেবেও ব্যবহৃত হয়।
আল্লাহর নাম হিসেবে
ইসলামি বিশ্বাসে "আল-হাকাম" হলেন তিনি যিনি সর্বদা, প্রতিটি পরিস্থিতিতে, সবার কাছে ন্যায়বিচার প্রদান করেন। তাঁর কর্তৃত্ব ও আদেশ ছাড়া সৃষ্টির মধ্যে কিছুই ঘটে না। আল-হাকাম কখনো কারো প্রতি অন্যায় করে না এবং কখনো অত্যাচারী হয় না। তিনিই একমাত্র সত্য বিচারক; কেউ তাঁর রায়কে বাতিল করতে পারে না বা তাঁর আদেশ পরিবর্তন করতে পারে না।
সামিনা পীরজাদা
সামিনা পীরজাদা হলেন পাকিস্তানের একজন চলচ্চিত্র ও টেলিভিশন অভিনেত্রী, প্রযোজক ও পরিচালক।
ব্যক্তিগত জীবন
সামিনা পীরজাদা লাহোরের একটি শিক্ষিত কাশ্মীরি বাট পরিবারে জন্মগ্রহণ করেছিলেন কিন্তু বড় হয়েছিলেন সিন্ধুর করাচিতে। বাণিজ্য বিষয়ে স্নাতক হওয়ার পরে তিনি অভিনয়ে কর্মজীবন শুরু করেছিলেন। টেলিভিশন নাটকে সফল অভিনয় এবং টেলিভিশন বিজ্ঞাপনে ছোট ছোট চরিত্রে অভিনয় করার বহু বছর পরে তিনি বেশ কয়েকটি ছবিতে অভিনয় করেছিলেন।
তিনি ১৯৭৫ সালে সহকর্মী ও মিডিয়া ব্যক্তিত্ব উসমান পীরজাদাকে বিয়ে করেছিলেন। এই দম্পতির আনুম ও আমল নামে দুইটি মেয়ে রয়েছে।  ছোট মেয়ে আমল একজন সূক্ষ্ম শিল্পী।
পানভেল
পানভেল (पानवेल উচ্চারণ:-পানৱেল), ভারতের মহারাষ্ট্র রাজ্যের রায়গড় জেলার একটি শহর। পানভেল নামটি পানেলি শব্দ থেকে এসেছে।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৮ মিটার (৯১ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে পানওয়েল শহরের জনসংখ্যা হল ১০৪,০৩১ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭৮%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৭৪%। সারা ভারতের সাক্ষরতার হার ৫৯.৫%, তার চাইতে পানওয়েল এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
দেও লাংখুই
পুরস্কার
এই উপন্যাসটির জন্য রীতা চৌধুরী ২০০৬ সালে কলাগুরু বিষ্ণুপ্রসাদ রাভা পুরস্কার লাভ করেন। এবং ২০০৮ সালে সাহিত্য অকাডেমী পুরস্কার লাভ করেন৷
চার্লি অ্যাবসলম
চার্লস আলফ্রেড অ্যাবসলম (Charlie Absolom; জন্ম: ৭ জুন, ১৮৪৬ - মৃত্যু: ৩০ জুলাই, ১৮৮৯) কেন্টের ব্ল্যাকহিদ এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৭৯ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে কেন্ট দলের প্রতিনিধিত্ব করেন। দলে তিনি মূলতঃ ডানহাতি বোলার হিসেবে খেলতেন। এছাড়াও, নিচেরসারিতে ডানহাতে ব্যাটিংশৈলী প্রদর্শন করতেন ‘কেমব্রিজ নেভি’ ডাকনামে পরিচিত চার্লি অ্যাবসলম।
প্রথম-শ্রেণীর ক্রিকেট
কেন্টের ব্ল্যাকহিদ এলাকায় এডওয়ার্ড অ্যাবসলমের সন্তানরূপে চার্লি অ্যাবসলম জন্মগ্রহণ করেন। উইল্টশায়ারের ক্যান এলাকার বিদ্যালয়ে পড়াশোনা করেন। এরপর কেমব্রিজের ট্রিনিটি কলেজে ভর্তি হন। ১৮৭০ সালে স্নাতক ডিগ্রি সম্পন্ন করেন। এরপূর্বে ক্রিকেট ও অ্যাথলেটিক্সে ব্লুধারী হন। বিশ্ববিদ্যালয়ের পক্ষে ১৮ খেলায় অংশগ্রহণ করতে পেরেছিলেন। এ পর্যায়ে শতাধিক উইকেট লাভ করেন। তন্মধ্যে, ১৮৬৬ থেকে ১৭৬৯ সময়কালে প্রত্যেক বছরই বিশ্ববিদ্যালয়ের খেলায় অংশগ্রহণ ছিল তার। এছাড়াও, জেন্টলম্যানের সদস্যরূপে প্লেয়ার্সের বিপক্ষে বেশ কয়েকটি খেলায় অংশ নিয়েছিলেন তিনি।
১৮৬৬ সাল থেকে ১৮৭৯ সাল পর্যন্ত চার্লি অ্যাবসলমের প্রথম-শ্রেণীর খেলোয়াড়ী জীবন চলমান ছিল। এ সময়ে কেমব্রিজ বিশ্ববিদ্যালয়ে খেলার পাশাপাশি কেন্ট দলে খেলেছেন। বিশ্ববিদ্যালয় জীবনে অন্যতম সেরা ব্যাটসম্যানের মর্যাদা লাভ করেছিলেন। এরপর ১৮৬৮ থেকে কেন্টের পক্ষে খেলতে শুরু করেন। ‘কেমব্রিজ নেভি’ ডাকনামে আখ্যায়িত হয়েছিলেন। বিপুল শরীর ও শক্তিমত্তার কারণে এ নামে পরিচিতি পান। ১৮৬৮ সালে কেমব্রিজের সদস্যরূপে খেলায় অংশ নিয়ে প্রথম ব্যাটসম্যান হিসেবে মাঠে বাঁধা দেয়ার কারণে আউট ঘোষিত হন। এ সময় তিনি সপ্তম রান সংগ্রহের দিকে ধাবিত হয়েছিলেন। আকর্ষণীয় শারীরিক গড়নের অধিকারী চার্লি অ্যাবসলম বিশ্ববিদ্যালয় জীবনে চারটি খেলায় অংশ নিয়ে ২৫ উইকেট দখল করেছিলেন। কেমব্রিজ থেকে চলে আসার পর ইনার টেম্পলে অন্তর্ভুক্ত হয়েছিলেন। কিন্তু, তিনি তার আইনশাস্ত্র বিষয় শেষ করতে পারেননি।
আন্তর্জাতিক ক্রিকেট
১৮৭৮-৭৯ মৌসুমে লর্ড হ্যারিসের নেতৃত্বাধীন মেরিলেবোন ক্রিকেট দলের সদস্যরূপে অস্ট্রেলিয়া গমন করেন। ঐ সফরে তিনি তার একমাত্র টেস্টে অংশ নেন। নিজ কাউন্টি দলীয় অধিনায়ক হ্যারিস তাকে খেলার জন্যে মনোনীত করেন। এ পর্যায়ে তার বয়স ছিল ৩২ বছর। তা সত্ত্বেও ব্যাট হাতে বেশ ভালো করেন। তবে, বল হাতে তেমন সুবিধে করতে পারেননি।
এরপর তিনি আর কোন টেস্টে অংশ নেননি। ১৮৭৯ মৌসুম শেষে কেন্ট দল থেকে অবসর গ্রহণ করেন। ৫৭টি কাউন্টি খেলায় অংশ নিয়ে ৮৭ উইকেট পেয়েছিলেন।
পেয়ারার সুবাস
পেয়ারার সুবাস একটি বাংলাদেশী চলচ্চিত্র। এটি পরিচালনা করেছেন নুরুল আলম আতিক। প্রধান চরিত্রে আছেন জয়া আহসান, তারিক আনাম খান ও আহমেদ রুবেল। সিনেমার প্রযোজনা প্রতিষ্ঠান আলফা-আই স্টুডিওজের সাথে সহপ্রযোজক হিসেবে রয়েছে চরকি।
গল্প
নূরুল আলম আতিক বলেন, “বাঙালির বৈবাহিক যৌনজীবনে পুরুষের আধিপত্য নিয়ে প্রশ্ন তোলার গল্প ‘পেয়ারার সুবাস’।"
নির্মাণ
ছবিটি প্রযোজনা করেছে আলফা আই। এ সিনেমায় সহপ্রযোজক হিসেবে রয়েছে চরকি। ছবিটির শুটিং হয়েছে সিরাজগঞ্জ ও পাবনায়।
মুক্তি
নানা জটিলতায় প্রায় ছয় বছর আটকে থাকার পর ২০২৩ সালের জানুয়ারিতে মুক্তি পায় চলচ্চিত্রটি।
ভিসা ইনকর্পোরেটেড
ভিসা ইনকর্পোরেটেড বা ভিসা হল একটি আমেরিকান বহুজাতিক আর্থিক সেবা প্রদানকারী প্রতিষ্ঠান যার সদর দপ্তর যুক্তরাষ্ট্রের ক্যালিফোর্নিয়ার ফসটার সিটিতে অবস্থিত। কোম্পানিটি সারা বিশ্বে ইলেক্ট্রনিক ফান্ড ট্রান্সফারের সরঞ্জাম ও যন্ত্রপাতি এবং সফটওয়্যার সরবরাহ করে থাকে। এর প্রদত্ত সেবাগুলোর মধ্যে অন্যতম হলো ভিসা ব্রান্ডের ডেবিট কার্ড ও ক্রেডিট কার্ড। ভিসা কখনই কোন ব্যক্তি বা প্রতিষ্ঠানকে ক্রেডিট কার্ড বা ডেবিট কার্ড প্রদান করে না কিংবা কোন ধরনের কার্ডের জন্য ক্রেডিট সীমা নির্ধারন করে না। এটি শুধুমাত্র আর্থিক প্রতিষ্টানগুলোকে তাদের মক্কেলদের প্রদানের লক্ষে ভিসা ব্রান্ডের সরঞ্জাম প্রদান করে থাকে। নেলসন রিপোর্ট অনুযায়ী, ২০০৮ সালে যুক্তরাষ্ট্রের ইলেক্টনিক ফান্ড ট্রান্সফার বাজারের ৩৮% এবং ক্রেডিট কার্ড বাজারের প্রায় ৬০% ভিসার দখলে ছিল। ২০০৯ সালে ভিসা এর বৈশ্বিক নেটওয়ার্কের মাধ্যমে প্রায় ৬২ বিলিয়ন লেনদেন সম্পন্ন করে যাতে প্রায় ৪.৪ ট্রিলিয়ন মার্কিন ডলার লেনদেন হয়।
অস্ট্রেলিয়া, ওশেনিয়া, এশিয়া-প্যাসিফিক, উত্তর আমেরিকা, মধ্য ও দক্ষিণ আমেরিকা, ক্যারিবিয়ান, পশ্চিম ইউরোপ, মধ্য ও পূর্ব ইউরোপ, আফ্রিকা ও মধ্যপ্রাচ্যের বিভিন্ন দেশে ভিসার ব্যবসায়িক কর্মকাণ্ড রয়েছে। ভিসা ইউরোপ হল ভিসার একটি এক্সক্লুসিভ ট্রেডমার্ক লাইসেন্স যা শুধুমাত্র ইউরোপেই ব্যবহৃত হয়।
ইয়োনাস হেক্টর
ইয়োনাস আরমিন হেক্টর (জন্ম: ২৭ মে ১৯৯০) হলেন জার্মানির একজন পেশাদার ফুটবলার, যিনি জার্মান ক্লাব ১. এফসি কোলন এবং জার্মানি জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি তার পেশাদার ক্যারিয়ার ২০০৯ সালে এসভি আয়ার্সমাহারের হয়ে খেলার মাধ্যমে শুরু করেন।
হুম্লা জেলা
হুম্লা জেলা (हुम्ला जिल्ला, হচ্ছে নেপালের মধ্য-পশ্চিমাঞ্চল বিকাস ক্ষেত্রের কর্ণালী অঞ্চলের একটি জেলা। সিমিকট হচ্ছে এই জেলার সদরদপ্তর। এই জেলার আয়তন । ২০০১ সালের আদমশুমারি অনুসারে এ জেলার লোকসংখ্যা হচ্ছে ৪০,৫৯৫ জন এবং ২০১১ সালের আদমশুমারি অনুযায়ী এ জেলার লোকসংখ্যা ৫০,৮৫৮ জন।
শ্যানিন সোসামন
শ্যানন মারি কাহোলোলানি "শ্যানিন" সোসামন একজন মার্কিন অভিনেত্রী। তিনি আ নাইট'স টেল (২০০১), ৪০ ডেইজ অ্যান্ড ৪০ নাইটস, দ্য রুলস অব অ্যাট্রাকশন (উভয়ই ২০০২), দ্য অর্ডার (২০০৩), কিস কিস ব্যাং ব্যাং (২০০৫), দ্য হলিডে (২০০৬), রিস্টকাটার: আ লাভ স্টোরি) (২০০৬), রোড টু নোহয়ার (২০০৯), দ্য ইন্ড অফ লাভ (২০১২) এবং সিনিস্টার ২ (২০১৫) চলচ্চিত্রে অভিনয় করেছেন।
একজন সঙ্গীতশিল্পী হিসেবে, তিনি ২০০৪ থেকে ২০০৮ সাল পর্যন্ত ওয়ারপেইন্টে কণ্ঠ দেন এবং ড্রাম বাজান। তিনি তাদের প্রথম ইপি রেকর্ড করার পর হঠাৎ গ্রুপ ছেড়ে চলে যান। ব্যান্ডের সাথে সোসামনের একমাত্র রেকর্ডিং হল ২০০৯ ইপি এক্সকুইসিট কর্পসে।
২০০৯ সালে, সোসামন তার ছোট প্রযোজনা সংস্থা, মাউডেগন থিয়েটারের মাধ্যমে শর্টস এবং মিউজিক ভিডিও পরিচালনা ও নির্মাণ শুরু করেন।
জীবনের প্রথমার্ধ
শ্যানন মারি কাহোলোলানি সোসামন হাওয়াইয়ে জন্মগ্রহণ করেন এবং নেভাদার রেনোতে বেড়ে ওঠেন। তার পূর্বপুরুষ ওলন্দাজ, ইংরেজ, ফরাসি, জার্মান, আইরিশ, ফিলিপিনো এবং হাওয়াইয়ান অন্তর্ভুক্ত।
তার বয়স যখন পাঁচ বছর তখন তার বাবা-মার বিবাহবিচ্ছেদ হয়, এবং সোসামন এবং তার বোনকে তখন তার মা লালনপালন করেন, যিনি একটি অটো ডিলারশিপের সেলসম্যান এবং ম্যানেজার র্যান্ডি গোল্ডম্যানকে বিয়ে করেছিলেন। সোসামন রেনোর গ্যালেনা হাই স্কুলে পড়েন, ১৯৯৫ সালে স্নাতক হন।
তার উচ্চ বিদ্যালয় শেষে তিনি নাচ অধ্যয়নের জন্য দুই বন্ধুর সাথে লস অ্যাঞ্জেলেসে স্থানান্তরিত হন। "আপনি যখন প্রথম বাড়ি থেকে বের হন এবং নতুন কোথাও পৌঁছান তখন সেই অনুভূতির সাথে কিছুই তুলনা হয় না," তিনি একবার স্মরণ করেছিলেন। "সকালে যখন আমরা ঘুম থেকে উঠি, তখন শুধু কফি তৈরি করা আশ্চর্যজনক মনে হয়েছিল। এটা খুব বিনামূল্যে মনে হচ্ছিল - শুধু ঘুম থেকে উঠে কফি তৈরি করা এবং আমাদের পালঙ্কের দিকে তাকানো।" তার ইংরেজি নামের প্রথম y ১৯৯৫ সালের একটি পরিবর্তন ছিল
কাজাখ খানাত – সোনার সিংহাসন
কাজাখ খানাত – সোনার সিংহাসন ২০১৯ সালে মুক্তিপ্রাপ্ত একটি কাজাখস্তানি ইতিহাস নির্ভর নাট্য চলচ্চিত্র। এটি পরিচালনা করেছেন রুস্তেম আব্দরাশেভ এবং প্রযোজনা করেছেন আরমান আসেনভ ও আজাত জাপেকভ। ৯২তম একাডেমি পুরস্কারে শ্রেষ্ঠ আন্তর্জাতিক পূর্ণদৈর্ঘ্য চলচ্চিত্র বিভাগের জন্য কাজাখস্তান থেকে এই চলচ্চিত্রটিকে নির্বাচিত করা হয়েছিল, কিন্তু এটি মনোনীত হয়নি। ২০১৭ সালে হীরার তলোয়ার চলচ্চিত্র দিয়ে শুরু হওয়া সিরিজটির দ্বিতীয় চলচ্চিত্র এটি।
পটভূমি
চলচ্চিত্রটি পনের শতকে কাজাখ খানাত প্রতিষ্ঠার ইতিহাস নিয়ে রচিত। কয়েক শতাব্দী ধরে চেঙ্গিস খানের বংশধররা ইউরেশিয়ার বিস্তৃত অঞ্চল শাসন করে আসছিলেন। তাদের মধ্যে একজন ছিলেন আবুল-খায়ের শাইবানি, যিনি হোয়াইট হোর্ডে ক্ষমতা দখল করেছিলেন। সিংহাসনের দুই বৈধ উত্তরাধিকারী- কিরাই ও জানিবেক যাযাবর উপজাতিদের একটি অংশকে এই কঠোর শাসককে ত্যাগ করার আহ্বান জানান। তাদের সাথে নিয়ে দেশৎ-ই-কিপচাকের সুদূর পশ্চিম থেকে জেতিসুর মোগোলিস্তানে চলে যান এবং তাদের প্রাচীন শানিরাক আক ওর্দাকে পুনরুজ্জীবিত করেন। জোচি এবং উরুস খানের সরাসরি বংশধর সুলতান কিরাই প্রথম খান নির্বাচিত হন। কিন্তু শত্রুরা ভঙ্গুর কাজাখ খানাতেকে ধ্বংস করার চক্রান্ত করে। কঠিন পরীক্ষা, রক্তক্ষয়ী যুদ্ধ ও ক্ষতির তিক্ততা মোকাবিলা করে কাজাখদের বিজয়ী হওয়ার ঘটনা ফুটিয়ে তোলা হয়েছে এই চলচ্চিত্রটিতে।
নির্মাণ ও মুক্তি
২০১৭ সালে চলচ্চিত্রটি নির্মাণ শুরু হয়। এর অধিকাংশ দৃশ্য ধারণ করা হয় আলমাতি শহরে। এছাড়া কাপচাগাই শহর এবং দক্ষিণ কাজাখস্তানের তুলকিবাস, তারাজ ইত্যাদি স্থানে বেশ কিছু দৃশ্য ধারণ করা হয়। ২০১৯ সালের ২১ মার্চ চলচ্চিত্রটি মুক্তি পায়। ৯২তম একাডেমি পুরস্কারে চলচ্চিত্রটি কাজাখস্তান থেকে নির্বাচিত হলেও মনোনয়ন পেতে ব্যর্থ হয়। ২০২১ সালে কোরকুত আতা তুর্কি বিশ্ব চলচ্চিত্র উৎসবে এ চলচ্চিত্রটি অংশ নেয়।
বারকরী সম্প্রদায়
বারকরী (আক্ষরিক অর্থে, ‘তীর্থযাত্রী’) হল হিন্দুধর্মের একটি ভক্তিবাদী সম্প্রদায়। ভারতের মহারাষ্ট্র রাজ্য ও উত্তর কর্ণাটক অঞ্চলে এই সম্প্রদায়ের অস্তিত্ব রয়েছে। বারকরীরা পন্ধরপুরের প্রধান দেবতা বিট্‌ঠল বা বিঠোবার (কৃষ্ণের একটি রূপ) উপাসনা করেন। এই সম্প্রদায়ের সন্ত ও গুরুদের মধ্যে উল্লেখযোগ্য জ্ঞানেশ্বর, নামদেব, চোখামেলা, একনাথ ও তুকারাম। এঁদের সকলকেই ‘সন্ত’ উপাধি দ্বারা সম্মানিত করা হয়।
বারকরী সম্প্রদায়ের অনুগামীরা বিঠোবার উপাসনা করেন এবং জীবন সম্পর্কে একটি কর্তব্যকেন্দ্রিক ধারণা পোষণ করেন। তাঁরা নৈতিক আচরণের উপর বিশেষ গুরুত্ব আরোপ করেন। তাঁরা মদ ও তামাক কঠোরভাবে পরিত্যাগ করে চলেন। সেই সঙ্গে কঠোরভাবে দুগ্ধজাত খাদ্যের উপর নির্ভরশীল হন। তাঁরা মাসে দুইবার একাদশী উপলক্ষ্যে উপবাস করেন। ছাত্রজীবনে তাঁরা ব্রহ্মচারী অবস্থায় থাকেন। বর্ণভেদ প্রথা বা আর্থিক অবস্থার ভিত্তিতে বৈষম্যকে অস্বীকার করে তাঁরা সামাজিক সাম্য ও মানবতার কথা প্রচার করেন। তাঁরা প্রতিদিন হিন্দু ধর্মগ্রন্থ ও হরিপাঠ থেকে পাঠ করেন এবং নিয়মিত ভজন ও কীর্তন গান করেন।
প্রভাব
খ্রিস্টীয় ১৩শ শতাব্দীতে ভক্তি আন্দোলনের যুগে বারকরী মতবাদ একটি ‘পন্থে’র (একই ধর্মীয় বিশ্বাসের অনুগামীদের নিয়ে গঠিত সম্প্রদায়) রূপ পায়। সেই সময় থেকেই বারকরী প্রথা মহারাষ্ট্রের হিন্দু সংস্কৃতির অঙ্গ। বারকরীরা প্রায় ৫০ জন সন্তকবিকে (‘সন্ত’) চিহ্নিত করেন। এঁদের ৫০০ বছরের রচনার একটি সংকলন খ্রিস্টীয় ১৮শ শতাব্দীর এক সন্তজীবনীতে নথিভুক্ত হয়। বারকরীরা বিশ্বাস করেন, এই সন্তেরা একই আধ্যাত্মিক উত্তরাধিকার বহন করছেন।
তীর্থযাত্রা
খ্রিস্টীয় ১৪শ শতাব্দীর আগে থেকেই বিট্‌ঠলের ভক্তদের তীর্থযাত্রার প্রথা চলে আসছে। বর্তমানে ভক্তেরা মহারাষ্ট্রের বিভিন্ন স্থান থেকে প্রায় ৪০টি পালকি নিয়ে তীর্থযাত্রা করেন। তীর্থযাত্রার আরেকটি তারিখ হল কার্তিক মাসের শুক্লা একাদশী তিথি।
তীর্থযাত্রার সময় ‘রিঙ্গন’ ও ‘ধাবা’ নামে দুটি অনুষ্ঠান আয়োজিত হয়। রিঙ্গন অনুষ্ঠানে ‘মৌলিঞ্চ অশ্ব’ নামে একটি আরোহীবিহীন গপবিত্র ঘোড়া তীর্থযাত্রীদের মাঝখান দিয়ে ছুটে যায়। মনে করা হয়, ডুলিতে যে সন্তের মূর্তি নিয়ে যাওয়া হচ্ছে, এই ঘোড়াটি তারই আত্মা। তীর্থযাত্রীরা ঘোড়ার ক্ষুরের থেকে বিক্ষিপ্ত ধুলো তুলে নিয়ে মাথায় মাখেন। ‘ধাবা’ আরেক ধরনের দৌড়বাজির অনুষ্ঠান। এই দৌড়ে সকলেই জয়ী হন। তুকারাম যে অবস্থায় প্রথম পন্ধরপুরের মন্দিরটিকে দেখেছিলেন, তারই স্মরণে এই অনুষ্ঠান আয়োজিত হয়। উল্লেখ্য, তিনি মন্দিরটি দেখে আনন্দের আতিশায্যে মন্দিরের দিকে দৌড়ে গিয়েছিলেন।
বারকরীদের জীবনযাত্রা
বারকরীরা তুলসী মালা ধারণ করেন। তাঁরা দুগ্ধজাত খাদ্য ও সাত্ত্বিক আহার গ্রহণ করেন। এছাড়া অনেক বৈষ্ণব সম্প্রদায়ের মতো তাঁরাও রান্নায় পিঁয়াজ ও রসুন পরিহার করেন। এই সম্প্রদায়ের অনুগামীরা মদ ও তামাকও পরিহার করে চলেন।
বিশিষ্ট সন্ত
বারকরী সম্প্রদায়ের উল্লেখযোগ্য সন্তেরা হলেন জ্ঞানেশ্বর, মুকতাই, নামদেব, সেনা নাহবি, চোখামেলা, ভানুদাস, একনাথ, তুকারাম, নরহরি সোনার, সবত মালী, কাহ্নোপাত্র, বহিনাবাই।
তীর্থস্থান
বারকরী সম্প্রদায়ের পাঁচটি প্রধান তীর্থস্থান হল পন্ধরপুরের বিঠোবা মন্দির,  আলান্দির জ্ঞানেশ্বর সমাধি, দেহুর  তুকারাম মহারাজ জন্মস্থান মন্দির, সন্ত তুকারাম বৈকুণ্ঠস্থান মন্দির, সন্ত তুকারাম মহারাজ গাথা মন্দির, পৈঠানের সন্ত জগন্দে মহারাজ মন্দির ও শেগাঁওের  শ্রী সন্ত গজানন মহারাজ মন্দির ।
সাহিত্য
বারকরী সম্প্রদায়ের উল্লেখযোগ্য ধর্মগ্রন্থগুলি হল জ্ঞানেশ্বরের জ্ঞানেশ্বরী ও অম্রুতানুভব, তুকারামের তুকারাম গাথা, সোপানদেওর সোপানদেবী, নামদেবের নামদেব-গাথা, একনাথের একনাথী-ভাগবত এবং জ্ঞানেশ্বর ও একনাথের হরিপাঠ।
এসআরএম বিশ্ববিদ্যালয়
এসআরএম ইনস্টিটিউট অব সাইন্স অ্যান্ড টেকনোলজি (পূর্বে নামঃ এসআরএম বিশ্ববিদ্যালয়) হলো ভারতের একটি বেসরকারি বিশ্ববিদ্যালয়। এটি তামিলনাড়ু রাজ্যের চেন্নাই শহরে অবস্থিত। বিশ্ববিদ্যালয়টির সারা ভারত জুড়ে মোট ৭টি শাখা রয়েছে৷ চারটি তামিলনাড়ুতে- এসআরএম কাট্টানকুলাত্থুর, এসআরএম রামাপুরম, এসআরএম ভাডাপলানি ও এসআরএম তিরুচিরাপল্লী এবং বাকি তিনটে দিল্লি এন.সি.আর, সোনিপাত ও গ্যাংটক- এই শহরগুলিতে অবস্থিত​।
অহীরা গান
অহিরা গান বা কপিলা গীত বা ডহরউআ গীত ভারতের ঝাড়খণ্ড রাজ্য এবং পশ্চিমবঙ্গ রাজ্যের পুরুলিয়া জেলার কুড়মি জনজাতির বাঁদনা নামক কৃষিভিত্তিক উৎসবের লোকসঙ্গীত।
রীতি
বাঁদনা পরবে অহীরা গান গরুদের জাগরণের উদ্দেশ্যে পুরুষকন্ঠে সমবেত কন্ঠে মাদল, ধামসা, ধোল, ঝুমকা ইত্যাদি বাদ্যযন্ত্র সহকারে গাওয়া হয়ে থাকে। রাখাল বা পশুপালক শ্রেণীর এই সকল গায়কদের কুড়মালি ভাষায় ধাঁগড় বলা হয়ে থাকে। কৃষি সহায়ক হিসেবে গোরুদের স্তুতি, গৃহস্থের সমৃদ্ধি কামনা এবং গৃহকর্তার নিকট অর্থ প্রত্যাশাই এই গানের বিষয়বস্তু। ধাঁগড়রা একটি স্তাবক গাওয়ার পর বাদ্যযন্ত্রগুলি বাজানো হয়ে থাকে, আবার বাজনা বন্ধ হলে আবার গাওয়া হয়, এই রীতিতে অহীরা গীত গাওয়া হয়ে থাকে। বিদায়বেলায় তাদের খাদ্য ও অর্থ প্রদান করা হয়ে থাকে। গরু জাগরণের গানগুলি ছাড়াও কথোপকথনমূলক বা প্রশ্নোত্তরমূলক অহীরা গীতের প্রচলনও আছে। এই ধরনের গানে গরুর জীবন প্রণালী ও বৈশিষ্টি প্রশ্নোত্তরের মতন করে ব্যাখ্যা করে করে গাওয়া হয়ে থাকে।
ছবির দেশে, কবিতার দেশে
ছবির দেশে, কবিতার দেশে বাঙালি লেখক সুনীল গঙ্গোপাধ্যায় রচিত একটি ভ্রমণ কাহিনী। জানুয়ারি, ১৯৯১ সালে কলকাতার আনন্দ পাবলিশার্স প্রাইভেট লিমিটেড থেকে এটি গ্রন্থাগারে প্রকাশিত হয়।
আশীৰ্বাদর রং
আশীর্বাদর রং একটি অরুণ শর্মা দ্বারা রচিত একটি সামাজিক উপন্যাস। ১৯৯৮ সালে এই উপন্যাসটি সাহিত্য অকাডেমির পুরস্কার লাভ করে। উপন্যাসটি প্রথম প্রকাশ হয় ১৯৯৬ সালে। প্রকাশক ছিল জার্নাল এম্পোরিয়াম। তারপর যথাক্রমে ১৯৯৮, ১৯৯৯, ২০০৬ এবং ২০১০ সালে উপন্যাসটির পুনর্সংস্করণ প্রকাশ হয়েছিল। অসমের একটি পত্রিকা প্রান্তিকে এই উপন্যাসটি ধারাবাহিকভাবে মোট সাতাশটা খণ্ডে প্রকাশ পেয়েছিল। উপন্যাসটি ধারাবাহিকরূপে তেরটা খণ্ডে আকাশবাণী ডিব্রুগড় এবং গুয়াহাটি কেন্দ্র থেকে প্রচারিত করা হয়েছিল।
ছবির দেশে, কবিতার দেশে
সারাংশ
মূলত ফরাসিদেশকে কেন্দ্র করে রচিত হয়েছে এ-ভ্রমণকাহনিী। বিভিন্ন কবি-শিল্পীদের এই অমরাবতী দেশে একাধিকবার গেছেন সুনীল গঙ্গোপাধ্যায়। ফলে তার পাঁচবারের ভ্রমণ-অভিজ্ঞতার পূজি করে এই বই গঠিত। এখানে গভীর পর্যবেক্ষণের মাধ্যমে ফরাসিদেশের শিল্প-সস্কৃতি-সাহিত্য-ঐতিয্য কাব্যিক বয়ানে ফুটিয়ে তোলা হয়েছে। সুনিল এই ভ্রমণ-সৃতিকথায় মার্গারিট নামে এক ফরাসি বান্ধবীর সাথে তার গভীর অন্তরঙ্গতার অনুপূর্ব কাহনিী বর্ণনা করেছেন। যিনি প্রথমবার আমেরিকা-প্রবাসকালে সার্হচর্য প্রদানের মধ্য দিয়ে সুনিলকে ফরাসীদেশ সম্বন্ধে গভীরভাবে জানতে সাহায্য করেছিলেন। ফলে এ-ভ্রমণকাহিনীতে টুকরো আত্মজীবনীর স্বাদ রয়েছে। অন্যদিকে মার্গারিটের সূত্র ধরে এসেছে আমেরিকার বিটবংশ ও গ্রিনিচ গ্রামের কবিদের সাথে আড্ডার সৃতিকথা; যেখানে ছিলেন অ্যালেন গিন্সবার্গ, পিটার অরলোভস্কি, পল ওঙ্গেল।
গ্যালারি
গ্রন্থে সংযুক্ত চিত্র সমূহ:
সান্তিয়াগো আরিয়াস
সান্তিয়াগো "সান্তি" আরিয়াস নারানহো (জন্ম: ১৩ জানুয়ারি ১৯৯২) হলেন একজন কলম্বিয় পেশাদার ফুটবলার, যিনি ওলন্দাজ ক্লাব পিএসভি আইন্দোভেন এবং কলম্বিয়া জাতীয় দলের হয়ে একজন রক্ষণভাগের খেলোয়াড় হিসেবে খেলেন।
আন্তর্জাতিক ক্যারিয়ার
২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত কলম্বিয়ার ২৩ সদস্যের চূড়ান্ত দলে স্থান পান।
পারান্দা
পারান্দা (Paranda) ভারতের মহারাষ্ট্র রাজ্যের ওসমানাবাদ জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে পারান্দা শহরের জনসংখ্যা হল ১৬,৯৮৭ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৪%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে পারান্দা এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
আকবর কবির
আকবর কবির বাংলাদেশী রাজনীতিবিদ যিনি রাষ্ট্রপতি আবু সাদাত মোহাম্মদ সায়েম ও রাষ্ট্রপতি জিয়াউর রহমানের মন্ত্রীসভায় মন্ত্রীর মর্যাদায় তথ্য ও সম্প্রচার মন্ত্রণালয়ের উপদেষ্টা ছিলেন।
রোদরঞ্জন
রোদরঞ্জন বা রোডোডেনড্রন (প্রাচীন গ্রীক শব্দ ῥόδον rhódon বা "গোলাপ" এবং δένδρον déndron বা "গাছ" হতে)   ফুল গাছের একটি বৃহত গণ।  ১০২৪ প্রজাতির  কাষ্ঠল উদ্ভিদ নিয়ে রোদরঞ্জন হিথ পরিবারের বৃহত্তর গণ। এদের কিছু চিরহরিৎ এবং কিছু পর্ণমোচী।  এ প্রজাতিগুলো মূলত এশিয়াতে পাওয়া যায়।
বৈশিষ্ট্য
রোদরঞ্জন এরিকাসি পরিবারের বৃহত্তম গণ, যার মধ্যে প্রায় ১০২৪টি প্রজাতি রয়েছে, (যদিও অনুমানলো ৮৫০-১০০০ এর মধ্যেই পরিবর্তিত হয়) (though estimates vary from 850-1000) এবং বাহারি রঙে বৈচিত্র্যময়।
প্রাথমিক কাল
যদিও ষোড়শ শতাব্দীতে চার্লস ডি লাক্লুস (ক্লুসিয়াস) রোদরঞ্জন হিরসুটামের বর্ণনা দেওয়ার পরে রোদরঞ্জন পরিচিত ছিল এবং এটি শাস্ত্রীয় লেখকদের কাছে পরিচিত ছিল (ম্যাগার ১৯৯০), এবং চামেরহোডেনড্রন (স্বল্প বর্ধমান গোলাপ গাছ) হিসাবে পরিচিত গণ প্রথম আনুষ্ঠানিকভাবে লিনিয়াস তার স্পেসি প্ল্যান্টেরামে ১৭৫৩ সালে বর্ণনা করেছিলেন। তিনি পাঁচ প্রজাতির রোদরঞ্জন এর অধীনে একে রেখেছিলেন।
তিব্বতের শিক্ষাব্যবস্থা
তিব্বতের শিক্ষাব্যবস্থা গণপ্রজাতন্ত্রী চীনের শিক্ষা মন্ত্রণালয় কর্তৃক নিয়ন্ত্রিত হয়। তিব্বতীয়দের শিক্ষাব্যবস্থায় চীনের সরকার ভর্তুকি দিয়ে থাকে। প্রাথমিক ও উচ্চতর শিক্ষা এখানে বাধ্যতামূলক, এবং এরপরে মূলত পক্ষপাতমূলক নীতিই ভোকেশনাল বা উচ্চতর শিক্ষার প্রতি তিব্বতীয়দের অধিক আকৃষ্ট করে থাকে।
ইতিহাস
thumb| ১৯২২ সালে [[লাসা।]] ৮৬০ সি.ই.র দিকে যখন তিব্বতে প্রথম মনাস্টেরি স্থাপিত হয়, তখন থেকেই এক ধরনের প্রাতিষ্ঠানিক শিক্ষা সেখানে চালু হয়। তবে মাত্র ১৩% তিব্বতীয়ই সেখানে বাস করত (মেয়েদের জন্য শতকরা অনুপাতটা আরো কম ছিল) এবং অনেকে সাধারণ কর্মজীবী হিসেবে জীবনযাপন করত; যাদের অধিকাংশই কেবলমাত্র প্রার্থনাবই পড়তে পারত। মনাস্টেরির বাইরে দুটি বিদ্যালয় ছিল: সে লাপত্রা - ছেলেদের যাজকীয় কাজকর্মের প্রশিক্ষণ দিত, এবং সিখাং - সরকারি দায়িত্ব পালনের উপযুক্ত করে তোলবার জন্য প্রশিক্ষণ দিত। দুটি বিদ্যালয়ই লাসায় অবস্থিত ছিল।
বিংশ শতকে তিব্বতের সরকার বিদেশিদের, মূলত ব্রিটিশদের সাধারণ স্কুল চালু করবার অনুমতি দেয়। তারা অবশ্য পাদ্রী এবং অভিজাতবর্গদের কাছ থেকে বাধার সম্মুখীন হয়, কারণ অভিযোগকারীদের ধারণা ছিল এ ধরনের স্কুল "তিব্বতের সাংস্কৃতিক ও ধর্মীয় ঐতিহ্য"র ভিত্তি নড়বড়ে করে দেবে। ইংল্যান্ডে সন্তানদের পড়াতে পারার সামর্থ্য থাকা সত্ত্বেও অনেকে পিতামাতাই দূরত্বের কথা ভেবে আর সন্তানদের পাঠাননি।
প্রাথমিক শিক্ষা
চীনা নথি অনুযায়ী ১৯৫১ সালে সাক্ষরতার হার ছিল ৯০%। ১৭ দফা চুক্তি স্বাক্ষরিত হওয়ার পর তিব্বতের শিক্ষাবিস্তৃতিতে চীনের সাহায্যকামনা করা হয়। সাম্প্রতিক বছরগুলোতে প্রাথমিক শিক্ষা ব্যাপক বিস্তৃত হয়েছে। ১৯৯৯ সালে চীনের পশ্চিমা উন্নয়ন প্রকল্প গৃহীত হওয়ার পর প্রায় ২০০টি প্রাথমিক বিদ্যালয় স্থাপিত হয় এবং ফলশ্রুতিতে ৮৫% থেকে ২০১০ সালে স্কুলগুলোতে বাচ্চাদের নাম অন্তর্ভুক্তির হার ৯৮.৮% এ উন্নীত হয়। অধিকাংশ ক্লাসই তিব্বতীয় ভাষায় নেওয়া হয়, তবে গণিত, পদার্থবিজ্ঞান এবং রসায়ন চীনা ভাষাতেই নেওয়া হয়। তিব্বতীয়দের জন্য প্রাইমারি থেকে কলেজ পর্যন্ত সম্পূর্ণ শিক্ষার ব্যয়ভার কেন্দ্রীয় সরকার কর্তৃক ভর্তুকি হিসেবে দেওয়া হয়।
তিব্বত মুক্ত করো আন্দোলনসহ আরো বেশকিছু মানবাধিকার সংস্থা এই শিক্ষাব্যবস্থার সমালোচনা করে বলেছে, এ ধরনের শিক্ষাব্যবস্থা তিব্বতীয় সংস্কৃতিকে ধ্বংস করে দিচ্ছে। স্থানীয় ইতিহাস ও সংস্কৃতির উপর জোর না দিয়ে মান্দারিন ভাষা শেখানোর বিরুদ্ধে নানা প্রতিবাদও হয়েছে। চীনা সরকার পাল্টা যুক্তি দিয়ে বলে যে এ ধরনের শিক্ষাব্যবস্থা চালু হবার পর তিব্বতের অর্থনৈতিক জীবনব্যবস্থার অনেক উন্নতি ঘটেছে।
উচ্চতর শিক্ষা
১৯৮৪ সালে কেন্দ্রীয় সরকার দ্বিতীয় জাতীয় কর্মজীবী সম্মেলনের আয়োজন করে, এবং ঐ একই বছর তিব্বত বিশ্ববিদ্যালয় প্রতিষ্ঠিত হয়। ২০০৬ সাল পর্যন্ত তিব্বতে ৬টি উচ্চতর শিক্ষাপ্রতিষ্ঠান ছিল। ১৯৮০ সালে জাতীয় উচ্চতর শিক্ষা প্রবেশিকা পরীক্ষা চালু করা হলে প্রথম বছর এ অঞ্চল থেকে মাত্র ১০% তিব্বতীয় কোটা পূরণ করতে পারে, যদিও তারাই এই অঞ্চলের জনসংখ্যার ৯৭% ছিল। ১৯৮৪ সালে চীনের শিক্ষা মন্ত্রণালয়ের নীতিগত পরিবর্তনের ফলে বেশকিছু ইতিবাচক পদক্ষেপ গৃহীত হয়। ২০০৮ সালে জাতীয় কলেজ প্রবেশিকা পরীক্ষাতে (ন্যাশনাল কলেজ এন্ট্রান্স এক্সামিনেশন বা এনসিইই) অংশ্রগ্রহণকারী জাতিগত তিব্বতীয়দের সংখ্যা দাঁড়ায় ১৪২৪৮-এ, যার ১০২১১ জন বিশ্ববিদ্যালয়ে পড়ার সুযোগ লাভ করে। এর ফলে জাতিগত তিব্বতীয়দের শতকরা অনুপাত দাঁড়ায় ৬০%-এ।
কিরগিজস্তানের বিশ্ব ঐতিহ্যবাহী স্থানসমূহের তালিকা
জাতিসংঘের শিক্ষা, বৈজ্ঞানিক ও সাংস্কৃতিক সংগঠনের (ইউনেস্কো) বিশ্ব ঐতিহ্যবাহী স্থানগুলি হচ্ছে ১৯৭২ সালে প্রতিষ্ঠিত ইউনেস্কো ওয়ার্ল্ড হেরিটেজ কনভেনশনে বর্ণিত সাংস্কৃতিক বা প্রাকৃতিক ঐতিহ্যের গুরুত্বের জায়গাগুলো। নিচে তালিকা এবং কির্গিজস্তানের স্থানগুলোর পরীক্ষামূলক তালিকা দেয়া হল। (মানদণ্ডের জন্য নির্বাচন মানদণ্ডসমূহ দেখুন)
জ্যাক হবস
স্যার জন বেরি জ্যাক হবস (Jack Hobbs; জন্ম: ১৬ ডিসেম্বর, ১৮৮২ - মৃত্যু: ২১ ডিসেম্বর, ১৯৬৩) কেমব্রিজে জন্মগ্রহণকারী বিখ্যাত ও পেশাদার ইংরেজ আন্তর্জাতিক ক্রিকেট তারকা ছিলেন। ১৯০৮ থেকে ১৯৩০ সালের মধ্যে ইংল্যান্ড ক্রিকেট দলের পক্ষে ৬১ টেস্ট খেলায় প্রতিনিধিত্ব করেছেন তিনি। ক্রিকেটবোদ্ধাদের অভিমত, জ্যাক হবস ক্রিকেটের ইতিহাসে অন্যতম সেরা ব্যাটসম্যান হিসেবে পরিগণিত হয়ে আসছেন। তিনি ‘দ্য মাস্টার’ ডাকনামে পরিচিতি পেয়েছেন। ডানহাতি ব্যাটসম্যান ও মাঝে-মধ্যে ডানহাতি মিডিয়াম পেস বোলার ছিলেন তিনি। কাউন্টি ক্রিকেটে সারে দলের পক্ষে খেলেছেন।
এছাড়াও, কভার পয়েন্টে দক্ষ ফিল্ডার ছিলেন। ১৯১৯ সালে ‘দ্য টাইমস’ কভার অঞ্চলে ফিল্ডিংয়ে জ্যাক হবসের ক্ষিপ্রতায় দুইজন দীর্ঘদিনের দণ্ডায়মান ও জনপ্রিয় ক্রিকেটার গিলবার্ট জেসপ ও সিড গ্রিগরি’র সাথে তুলনামূলকভাবে স্বল্প পরিচিত ভার্নন রয়েলকে সমমান হিসেবে চিত্রিত করে।
প্রারম্ভিক জীবন
১৬ ডিসেম্বর, ১৮৮২ তারিখে কেমব্রিজে হবস জন্মগ্রহণ করেন। জনৈক কাঠুরে জন কুপার ও ফ্লোরা মাটিল্ডা বেরি দম্পতির ১২ সন্তানের মধ্যে জ্যেষ্ঠ তিনি। দারিদ্রতার মধ্যে বড় হন ও শহরের নিম্নবিত্ত এলাকায় বসবাস করতে থাকেন। তার শৈশবকালের অধিকাংশ সময়ই প্রায়-দারিদ্রতার সঙ্গে অতিবাহিত হয়।
দরিদ্র পরিবারের সন্তান হবস শৈশবকাল থেকেই ক্রিকেটের সাথে জড়িত ছিলেন ও ক্রিকেট খেলাকে পেশা হিসেবে বেছে নেয়ার পক্ষে অবস্থান গ্রহণ করেন। ক্রিকেটপ্রেমী সিনিয়র হবস তার কর্মজীবনে প্রভাববিস্তার করে তাকে পেশাদার ক্রিকেটার হিসেবে গড়ে তুলতে প্রভূতঃ সহায়তা করেন। ১৮৯৯ সালে জেসাস কলেজের মাঠকর্মী হিসেবে নিযুক্ত হন ও আম্পায়ারিত্ব করতে থাকেন।
কাউন্টি ক্রিকেট
প্রারম্ভিক পর্যায়ে তার ব্যাটিং তেমন আশাপ্রদ না হলেও ১৯০১ সালের দিকে আকস্মিক উন্নতি ঘটে। এরফলে স্থানীয় দলগুলোর দৃষ্টি তার দিকে নিবদ্ধ হয়। ইংরেজ ব্যাটসম্যান টম হেওয়ার্ডের সহযোগিতায় সারে দলে অংশগ্রহণের আবেদন মঞ্জুর হয় তার। পরবর্তীতে সারে দলের পক্ষে খেলার উপযোগী হন ও অভিষেক ঘটা প্রথম-শ্রেণীর ক্রিকেটে ৮৮ রান করেন। পরের খেলাতেই দূর্দান্ত সেঞ্চুরি করে বসেন। পরবর্তী মৌসুমগুলোয় নিজেকে সফলতম কাউন্টি খেলোয়াড় হিসেবে প্রতিষ্ঠিত করেন।
১৯০৮ সালে ব্যাটিং উপযোগী পরিবেশ থাকা স্বত্ত্বেও তুলনামূলকভাবে কম রান তুলেন। তাস্বত্ত্বেও জেন্টলম্যান ভার্সাস প্লেয়ার্সের মধ্যকার খেলায় তিনি ৮১ রান তুলেন। কাউন্টি চ্যাম্পিয়নশীপে ৪০-এর অধিক গড়ে রান সংগ্রহ করেন এবং সারের পক্ষে ছয়টি সেঞ্চুরি করেছিলেন। সব মিলিয়ে ঐ মৌসুমের প্রথম-শ্রেণীর খেলাগুলোয় তিনি ৩৭.৩৩ গড়ে ১,৯০৪ রান করেন। এর স্বীকৃতিস্বরূপ উইজডেন কর্তৃক অন্যতম বর্ষসেরা ক্রিকেটার মনোনীত হন তিনি। এ প্রেক্ষিতে উইজডেন মন্তব্য করে যে, ‘বর্তমান সময়ে টম হেওয়ার্ড ও জনি টিল্ডসলে ছাড়া ইংল্যান্ডে তাঁর তুলনায় অন্য কোন ভালোমানের পেশাদার ব্যাটসম্যান নেই’।